CORRECCIÓN DE ERROS SUBVENCIÓNS DOS CIRCUÍTOS CULTURAIS 2019
ADMINISTRACIÓN LOCAL — Municipal — Tomiño (Subvencións e axudas, 01/04/2019)

Dende o Concello de Tomiño a cultura enténdese coma unha práctica social, construída no diálogo e na comunidade. A cidadanía é máis que mera espectadora e consumidora da oferta, é suxeito activo e participativo na creación cultural, onde a Administración Local comparte responsabilidades, fomentando o pluralismo e a interculturalidade. A creación e interpretación da música tradicional é un ben inmaterial que coñecemos, gozamos e que é necesario coidar. Asumimos como responsabilidade impulsar a creación de novas agrupacións relacionadas co folclore musical local ofrecendo unha liña de axudas que permita o descubrimento e contratación das mesmas. As presentes Bases teñen por obxecto a promoción das agrupacións musicais tradicionais do noso municipio que figuren no Rexistro de Asociacións do Concello de Tomiño a través do “Circuíto Cultural 2019”, onde as asociacións que cumpran os requisitos, poderán ser contratadas por un terceiro tendo unha parte da súa retribución económica aboada polo Concello de Tomiño. A efectos indicativos, considéranse como actividades ou eventos incluídos neste circuíto aquelas actuacións de grupos musicais relacionados coa música folclórica galega que se realicen dentro dos límites municipais. Poderán solicitar a inclusión no Circuíto Cultural as seguintes agrupacións: bandas de música, corais, bandas de gaitas, treboadas, pandereteiras, murgas ou charangas e grupos de acordeóns. As Comisións de Festas e outras entidades organizadoras deberán poñerse en contacto coas agrupacións que aceptaron participar no Circuíto Cultural para contratalas e concretar a data da actuación, sendo exclusivamente un acordo entre as dúas partes. As contías máximas dos distintos tipos de agrupación con sede social en Tomiño son as seguintes: O crédito orzamentario total comprende o gasto por importe de 14.000€ con cargo á partida 334.226.99 do vixente orzamento. As solicitudes presentaranse a través Sede Electrónica do Concello de Tomiño ata o 2 de decembro 2019, (será obrigatorio a presentación a través da sede electrónica para as asociacións. O modelo de solicitude está ubicado na seguinte URL: https://tomino.sedelectronica. gal/dossier.1), e dende o día seguinte á publicación da convocatoria das presentes bases na páxina web http://www.tomino. gal e no Portal de Transparecia do Concello de Tomiño, na seguinte URL: https://tomino.sedelectronica. gal/transparency/9328420c-cb70-4a0c-939e-93f945339125/, conforme ao Modelo (Anexo I) que acompaña a estas Bases. O prazo de presentación das solicitudes será cunha antelación mínima de 30 días á data da actuación solicitada. Toda aquela solicitude que sexa presentada fóra de prazo poderá ser desestimada. No prazo máximo dun mes dende a presentación da solicitude, a Concellaría de Cultura resolve autorizar ou non a actuación solicitada. O pago da aportación realizarase polo Concello previa presentación da factura correspondente da entidade e unha vez acreditada a súa realización no modelo oficial de xustificación de actuación (ANEXO II) debidamente cumprimentado, nun prazo máximo de trinta días a contar dende a data da actuación e, en todo caso, sempre antes do 20 de decembro de 2019. Son obrigas das agrupacións musicais participantes non realizar máis de oito actuacións ao ano, existindo así mesmo casos excepcionais autorizados polo Concello pola natureza do acto. Son obrigas das persoas/entidades organizadoras: 1.—Incluír na publicidade realizada o texto “Colabora o Concello de Tomiño”. 2.—Comunicar ao concello a obtención doutras axudas para a mesma finalidade procedentes de calquera Administración ou Entes públicos ou privados.3.—Pactar e consensuar coas entidades as datas e condicións do evento, debendo de dispor un escenario ou marco adecuado para efectuar a actuación correctamente, sendo exclusivamente un acordo entre as dúas partes.4.—De proceder ao pago dos dereitos de autor á SGAE (Sociedade Xeral de Autores e Editores) os custes correrán por conta das persoas/ entidades contratantes.5.—Non solicitar máis dunha solicitude por evento, existindo así mesmo casos excepcionais que o Concello poderá autorizar pola natureza do acto.6.—Desenvolver a actuación no Termo Municipal de Tomiño. Estas Bases estarán vixentes ata o 31 de decembro de 2019. A Concelleira de Cultura e Benestar Ana Cristina Martínez Souto (asinado e datado dixitalmente ao marxe)